
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 504 

3 Απριλίου 2015 


ΑΠΟΦΑΣΕΙ Σ 

Αριθμ. 4920/3019 

Μεταβίβαση εξουσίας υπογραφής στο Γενικό 
Γραμματέα της Βουλής. 

Η ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις του άρθρου 11 παρ. 1 και 4 του Κανο¬ 
νισμού της Βουλής (Μέρος Κοινοβουλευτικό, ΦΕΚ 106/ 
Α'/87), όπως ισχύουν. 

2. Τις διατάξεις των άρθρων 1 παρ. 3,103 και 164 ΣΤ' 
του Κανονισμού της Βουλής (Μέρος Β', ΦΕΚ 51/Α797), 
όπως ισχύουν, αποφασίζουμε: 

Με σκοπό την εύρυθμη και ομαλή λειτουργία των υπη¬ 
ρεσιών της Βουλής τη μεταβίβαση στο Γ ενικό Γ ραμμα¬ 
τέα της Βουλής Γιώργο Θαλάσση της εξουσίας υπογρα¬ 
φής αντί της Προέδρου της Βουλής και με εντολή της 
και, ειδικότερα, τη μεταβίβαση της εξουσίας υπογραφής: 

α) Κάθε εγγράφου, διαταγής ή εγκυκλίου, που στοχεύει 
γενικά στη βελτίωση του έργου των Υπηρεσιών της 
Βουλής και στην αναδιοργάνωση και ενεργοποίησή τους. 

β) Των πράξεων ή αποφάσεων έγκρισης δαπανών, πα¬ 
ροχής πιστώσεων, εντολών προμηθειών ή εκτέλεσης 
έργων ή σύναψης ή διακοπής ή καταγγελίας ή τροπο¬ 
ποίησης συμβάσεων και εκποίησης αντικειμένων μέχρι 
του ποσού των εκατό χιλιάδων (100.000 €) ευρώ για κάθε 
περίπτωση, καθώς επίσης και πράξεων ή αποφάσεων 
αναπροσαρμογής των μισθωμάτων και παράτασης χρη¬ 
ματικών ενταλμάτων προπληρωμής, ανεξαρτήτως ποσού. 

γ) Των αποφάσεων αύξησης οποιοσδήποτε πίστωσης 
του Προϋπολογισμού δαπανών της Βουλής των Ελλή¬ 
νων, όταν δεν επαρκεί και το απαιτούν υπηρεσιακές 
ανάγκες με αντίστοιχη μείωση άλλης πίστωσης. 

δ) Των αποφάσεων ή πράξεων προσδιορισμού του πο¬ 
σοστού των πιστώσεων του Προϋπολογισμού Δαπανών 
της Βουλής των Ελλήνων, που μπορούν να διατεθούν 
για ορισμένη χρονική περίοδο. 

ε) Των συμβάσεων εργασίας ιδιωτικού δικαίου και 
των πράξεων λύσης αυτών, των πράξεων διορισμού 
και απόλυσης μετακλητών υπαλλήλων, αποσπάσεων 
και άρσεων αποσπάσεων υπαλλήλων, πράξεων λύσης 
υπαλληλικής σχέσης, πράξεων επανόδου στην υπηρε¬ 


σία υπαλλήλων της Βουλής καθώς και των πράξεων 
τροποποιήσεων των ανωτέρω πράξεων. Των πράξεων 
ή αποφάσεων, με τις οποίες ρυθμίζονται θέματα υπη¬ 
ρεσιακής κατάστασης των υπαλλήλων της Βουλής. Τ ων 
αποφάσεων τοποθέτησης ή μετακίνησης υπαλλήλων και 
των υπαλλήλων με σχέση εργασίας ιδιωτικού δικαίου. 
Των αποφάσεων τοποθέτησης ή μετακίνησης των προϊ¬ 
σταμένων τμημάτων, γραφείων ή αυτοτελών υπηρεσιών 
της Βουλής. Τ ων πράξεων ή αποφάσεων σχετικών με τη 
θέση υπαλλήλων της Βουλής σε διαθεσιμότητα ή αργία. 

στ) Των πράξεων ή αποφάσεων συγκρότησης ομάδων 
εργασίας από υπηρεσιακούς παράγοντες, που αποσκο¬ 
πούν στην υποβοήθηση γενικά του έργου και την ανα¬ 
διοργάνωση και δραστηριοποίηση των Υπηρεσιών και 
των Επιτροπών της Βουλής. 

ζ) Των αποφάσεων που αφορούν γενικά τη διοικητική 
διεύθυνση της Επιστημονικής Υπηρεσίας της Βουλής, 
σύμφωνα με το άρθρο 160 παρ. 4 του Κανονισμού της 
Βουλής, (μέρος Α' Κοινοβουλευτικό), καθώς και τη διά¬ 
θεση επιστημονικών συνεργατών στις Κοινοβουλευτι¬ 
κές Επιτροπές (άρθρο 162 παρ. 5 του ίδιου μέρους του 
Κανονισμού της Βουλής). 

η) Των πράξεων ή αποφάσεων, με τις οποίες επιτρέ¬ 
πεται η ανάθεση εκτάκτως σε οποιονδήποτε υπάλληλο 
της Βουλής, παράλληλα με την άσκηση των κυρίων κα¬ 
θηκόντων του ή αποκλειστικά, καθήκοντα οποιοσδήποτε 
υπηρεσίας του ίδιου ή συναφούς κλάδου και ειδικότητας 
ή άλλα σχετικά με τον κλάδο του καθήκοντα. 

θ) Των πράξεων ή αποφάσεων χορήγησης άδειας ανα¬ 
παραγωγής αντιγράφων, εκδόσεων, πολύτιμων αντι¬ 
κειμένων, εγγράφων, αρχείων, πινάκων, κειμηλίων και 
γενικά υλικών που ανήκουν στην κυριότητα της Βουλής, 
καθώς και φωτογράφισης και χώρων βιντεοσκόπησης 
του Κοινοβουλίου. 

ι) Των εντολών άσκησης ενδίκων μέσων κατά αποφά¬ 
σεων Δικαστηρίων. 

ια) Των ερωτημάτων, που απευθύνονται στο Υπηρεσι¬ 
ακό και στο Πειθαρχικό Συμβούλιο για τους υπαλλήλους 
της Βουλής και της κατάρτισης της ημερήσιας διάταξης 
αυτών με τα προς συζήτηση θέματα. 

ιβ) Όλων των εγγράφων, με τα οποία παρέχονται στα 
Διοικητικά Δικαστήρια και στο Συμβούλιο της Επικρά¬ 
τειας πληροφορίες και οι απόψεις της Υπηρεσίας σε 
εκδικαζόμενες υποθέσεις διοικητικών διαφορών. 

ιγ) Εγγράφων προς το Νομικό Συμβούλιο του Κράτους 
ή το Νομικό Σύμβουλο του Κράτους στη Βουλή, με τα 
οποία ζητούνται γνωμοδοτήσεις ή απόψεις για την ορθή 
εφαρμογή των νόμων και την αντιμετώπιση νομικών 
ζητημάτων. Η αποδοχή όμως ή μη των γνωμοδοτήσεων 
αυτών παραμένει στην Πρόεδρο της Βουλής. 

ιδ) Των πράξεων ή αποφάσεων καθορισμού των χώ¬ 
ρων εγκατάστασης των διοικητικών και τεχνικών υπη¬ 
ρεσιών, καθώς και της Βιβλιοθήκης της Βουλής. 

ιε) Των αποφάσεων χορήγησης αδειών κάθε είδους σε 
προϊσταμένους Γενικών Διευθύνσεων και Διευθύνσεων. 

ιστ) Των αποφάσεων περί μη χορήγησης κανονικών 
αδειών λόγω υπηρεσιακών αναγκών. 

ιζ) Αποφάσεων συγκρότησης διαφόρων επιτροπών 
διεξαγωγής διαγωνισμών προμήθειας υλικών ή εκτε- 
λέσεως εργασιών και παραλαβής υλικών ή εργασιών, 
καθώς και των αποφάσεων, που καθορίζουν την ανάγκη 
υπερωριακής εργασίας για κάθε υπηρεσία. 

ιη) Της θεώρησης και προσυπογραφής του συνόλου 
των ενταλμάτων ή άλλων τίτλων της Διεύθυνσης Οι¬ 
κονομικών Υπηρεσιών. 

ιθ) Των διαταγών μετακίνησης και διαμονής των υπαλ¬ 
λήλων εκτός έδρας στο εσωτερικό ή εξωτερικό, για εκτέ¬ 
λεση υπηρεσίας και αναγνώρισης των σχετικών δαπανών. 

κ) Των ενεργειών προϊσταμένης Αρχής επί όλων των 
έργων και των σχετικών προμηθειών της Βουλής: 

I. Των κάθε είδους πράξεων ή αποφάσεων, που αφο¬ 
ρούν έργα που εκτελούνται σε κτίρια, στα οποία στεγά¬ 
ζονται οι Υπηρεσίες της Βουλής και που προβλέπονται 
από τις γενικές διατάξεις για την εκτέλεση δημόσιων 
έργων που ισχύουν κάθε φορά. 

II. Των αποφάσεων ορισμού των τεχνικών υπαλλήλων 
της Βουλής, πτυχιούχων Ανωτάτων Σχολών ή των σ’ 


αυτήν διατεθειμένων για εκτέλεση υπηρεσίας όμοιων, 
που θα επιβλέπουν τα έργα αυτά. 

III. Των αποφάσεων ορισμού των οργάνων που απο- 
φαίνονται σύμφωνα με τις κείμενες διατάξεις για την 
εκτέλεση δημοσίων έργων. 

IV. Των αποφάσεων διάθεσης πιστώσεων για εκτέλεση 
έργων ή προμηθειών και μέχρι του ανώτατου ποσού, 
που κάθε φορά ισχύει σύμφωνα με τον Κανονισμό της 
Βουλής. 

κα) Τ ων αποφάσεων κάλυψης εξόδων επιστημονικών 
εκδηλώσεων και συνεδρίων που διενεργούνται υπό την 
αιγίδα της Βουλής. 

κβ) Των αποφάσεων καταβολής αποζημιώσεων σε 
υπαλλήλους ιδιωτικού δικαίου και επιστημονικούς συ¬ 
νεργάτες και συμβούλους Βουλευτών καθώς και στα 
υπηρεσιακά και μη πρόσωπα που επικουρούν το έργο 
της Βουλής ή των Επιτροπών της σύμφωνα με τις απο¬ 
φάσεις της Προέδρου της Βουλής. 

κγ) Των αποφάσεων μετακίνησης και διαμονής Βου¬ 
λευτών που συμμετέχουν σε επιτροπές, αντιπροσωπεί¬ 
ες, αποστολές ή μεμονωμένα, εκτός έδρας στο εσω¬ 
τερικό ή το εξωτερικό, για ειδική αποστολή καθώς και 
των ειδικών συνεργατών ή των ειδικών συμβούλων τους, 
όπως επίσης και των προσώπων που συμμετέχουν σε 
Επιτροπές ή επικουρούν το έργο της Βουλής ή των Επι¬ 
τροπών της και την αναγνώριση των σχετικών δαπανών 
ή αποζημιώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2015 

Η ΠΡΟΕΔΡΟΣ ΤΗΣ ΒΟΥΛΗΣ 

ΖΩΗ Ν. ΚΩΝΣΤΑΝΤΟΠΟΥΛΟΥ 

